jkorsvik/nowiki_second_scrape_merged huggingface dataset:
Strandvindelslekta

Strandvindelslekta (Calystegia) er ei slekt i vindelfamilien.
Artene er krypende, opprette eller venstreslyngende urter. Bladene er avlange til spyd- eller pilformede. Blomstene sitter som regel enkeltvis i bladhjørnene og har to store forblad som nesten dekker begeret. Krona er traktformet og hvit eller rosa. Frukten er en rund kapsel med fire frø.Slekta omfatter omtrent 30 arter. De er vidt utbredt i tempererte og subtropiske strøk både i nord og sør. Omtrent halvparten av artene er endemiske for California. Avgrensningen mellom artene er uklar, og det finnes mange overgangsformer.Strandvindel er den eneste arten som fra gammelt av forekommer naturlig i Norge. Rosenvindel er funnet forvillet noen steder. Sandvindel etablerte seg på 1900-tallet i Danmark, og har fra 2007 også vokst på Lista.


== Referanser ==


== Eksterne lenker ==

(en) Strandvindelslekta – oversikt og omtale av artene i WORMS-databasen 
(en) Strandvindelslekta i Encyclopedia of Life 
(en) Strandvindelslekta i Global Biodiversity Information Facility 
(no) Strandvindelslekta hos Artsdatabanken 
(sv) Strandvindelslekta hos Dyntaxa 
(en) Strandvindelslekta hos ITIS 
(en) Strandvindelslekta hos NCBI 
(en) Strandvindelslekta hos The International Plant Names Index 
(en) Strandvindelslekta hos Tropicos 
(en) Kategori:Calystegia – bilder, video eller lyd på Wikimedia Commons 
(en) Calystegia – galleri av bilder, video eller lyd på Wikimedia Commons
Sekhar Basu

Sekhar Basu (født 20. september 1952 i Muzaffarpur i Bihar i India, død 24. september 2020 i Kolkata i Vest-Bengal) var en indisk atomforsker og administrator. Han forestod bygging av sentrale elementer for det indiske atomkraftprogram, både sivilt og medisinsk og militært.


== Liv og virke ==


=== Bakgrunn ===
Sekhar Basu gikk på Ballygunge Government High School i Kolkata og tok eksamen som maskiningeniør ved Veermata Jijabai Technological Institute ved University of Mumbai i 1974.


=== Atomfysiker ===
Fra 2012 til 2016 var han direktør for Bhabha Atomic Research Centre (BARC). Han var prosjektleder for landets atomubåtprogram, og sener administrerende direktør for BARCs Nuclear Recycle Board.
Fra 2015 til 2018 var han formann for Atomic Energy Commission of India.
Han fikk heder for å ha spilt den sentrale rolle ved byggingen av atomreaktoren til Indioas første atomubåt, INS «Arihant» (SSBN 80), og likeså for atomavfallsanleggene i Tarapur og Kalpakkam, og det indiske nøytrinoobservatorium i Theni i Tamil Nadu.Han initierte også økt utvinning og leting etter uran i India.Han mottok den indiske nasjonale høye utmerkelse Padma Shri i 2014. Dette er Indias fjerde høyeste sivile utmerkelse, etter Bharat Ratna, Padma Vibhushan og Padma Bhushan.
Basu døde av covid-19 i Kolkata den 24. september 2020, fire dager etter sin 68. fødselsdag.


== Referanser ==
Peter Therkildsen

Peter Nysted Therkildsen  (født 13. juni 1998) er en dansk fotballspiller som spiller for FK Haugesund.


== Referanser ==


== Eksterne lenker ==
(en) Peter Therkildsen – Transfermarkt 
(en) Peter Therkildsen – Soccerbase.com 
(en) Peter Therkildsen – Soccerway 
(no) Peter Therkildsen – Norges Fotballforbund 
(en) Peter Therkildsen – FBref
Sælid Brænderi

Sælid Brænderi (også kjent som Sælid Spritfabrikk) var et norsk brenneri som holdt til på Sælid gård i Vang. Det ble startet i 1825 av Gudbrand Pedersen Skjeseth, som bygde et lite brenneri på gården han overtok i 1798. Brennevinsproduksjon hadde da vært lov siden 1816. Sønnen Ole Sæhlie overtok gården i 1829, og utvidet brenneriet. I 1830-årene begynte det med destillering, og var en stor inntektskilde for gården. I 1864 døde Ole Sæhlie, og sønnen Andreas Sæhlie overtok gård og brenneri. Da han døde i 1896 ble brenneriet og destillasjonen solgt, og A/S Sælid Spritfabrikk ble opprettet.Brenneriet var et av de største i landet, og hadde i 1891 en produksjonskvote på 330 500 liter, som tilsvarte 9,16% av den samlede spritproduksjonen i Norge. Etter kvotefordelingen av 1930 fikk Sælid brenneri lov til å produsere 133 000 liter.Ved brennerirasjonaliseringen i 1957 var ikke Sælid ett av de brenneriene som fikk fortsette. Sælid Spritfabrikk og Vang Brænderi gikk inn i Løiten Brænderi, og overtok halvparten av dette selskapet.Sælid Spritfabrikk ble bestemt oppløst ved generalforsamlingen 6. august 1959. Selskapets siste generalforsamling ble avholdt året etter.


== Referanser ==
Tiffany & Co.

Tiffany & Co. er et amerikansk selskap som selger smykker, sterlingsølv, porselen, krystallglass, armbåndsur, accessoirer og lærvarer.Selskapet ble grunnlagt i 1837 av juveléren Charles Lewis Tiffany.


== Referanser ==


== Eksterne lenker ==
(en) Offisielt nettsted 
(en) Tiffany & Co. – kategori av bilder, video eller lyd på Commons
Juvelér

En juvelér (etter tysk Juwelier; jf. fransk joaillier) er en person som har slipning, innfatning og/eller salg av edelstener (juveler) til yrke. En juvelér jobber med å designe og lage smykker og andre gjenstander med edelstener.


== Se også ==
Gullsmed
Sølvsmed


== Referanser ==


== Kilder ==
(no) Juvelér i Store norske leksikon
Vistdalsheia

Vistdalsheia er en fjellovergang i Molde kommune (tidligere Nesset kommune) på fylkesvei 660 i Møre og Romsdal.  Fjellovergangen går mellom bygdene Eresfjord og Vistdal, via ett dalføre mellom fjellene Uglehaugen, Kvithammaren og kjøvhaugen. Høyeste punktet på vegen er 500moh. Bratteste stigning er 10% På sommeren går det sauer i og langs vegbanen, på vinteren er det ofte krevende kjøreforhold og mye snøfokk.
Bilveien åpnet i 1937.


== Referanser ==
33. OBRON

33. selvstendige operative brigade (russisk:33-я отдельная бригада оперативного назначения) er en taktisk enhet innen Den russiske nasjonalgarden. Den har feltpostnummer 3526 og forlagt til Lebjazje i Leningrad oblast


== Referanser ==
Accessoirer

Accessoirer (flertall; fra fransk accessoire «tilbehør»; av middelalderlatin accesorius) er tilbehør til et antrekk, først og fremst smykker, men også hansker, veske, belter og annet. Ordet brukes særlig innen mote.


== Referanser ==


== Kilder ==
(no) Accessoirer i Store norske leksikon
Lebjazje

Lebjazje (russisk: Лебя́жье; finsk: Kuuterselkä) er en landsby på det Karelske nes i Vyborg-distriktet i Leningrad oblast.

Før vinterkrigen var landsbyen finsk og het Kuuterselkä, men ble avgitt til Sovjetunionen sammen med resten av det Karelske nes ved fredstraktaten i Moskva 1940.
Under fortsettelseskrigen løp den finske forsvarslinjen gjennom området.


== Referanser ==
Tunne Kelam

Tunne-Väldo Kelam (født 1936) er en estisk politiker og dissident fra sovjettiden. Han var medlem av Europaparlamentet fra 2004 til 2019, som representant for det konservative partiet Fedreland (Isamaa). Han var tilsluttet Det europeiske folkepartiets gruppe.


== Liv og virke ==
Han ble døpt Tunne-Väldo Sink. Han vokste opp i en kulturelt og åndelig interessert familie i Tallinn. Foreldrene var den lutherske presten, kunstneren og dikteren Peeter Sink (1902–1957) og komponisten Marje Sink, født Gildemann (1910–1979). Han hadde også en yngre bror, Kuldar Sink (1942–1995), som ble komponist og musiker. Han giftet seg i 1991 med Mari-Ann Kelam, født Dotsenko.Han gikk gymnaset i Tallinn og studerte deretter historie ved Statsuniversitetet i Tartu. Han var vitenskapelig assistent ved Den estiske sosialistiske sovjetrepublikkens arkiver, deretter fagredaktør for den estiske sovjetiske encyklopedi, utgitt i åtte bind mellom 1968 og 1976, og forlagsredaktør.I slutten av 1960-årene sluttet Kelam seg til menneskerettighetsaktivistene. I 1972 forfattet han på vegne av to grupper et memorandum til FNs generalsekretær, med opplysninger om menneskerettighetssituasjonen og krav om å frigjøre Estland fra sovjetisk okkupasjon. Kelam etablerte også uoffisielle kommunikasjonskanaler med Vesten og organiserte sirkler av intellektuelle for å diskutere filosofi og aktuelle spørsmål. I 1975 ble kretsen rullet opp av KGB. Kelam unngikk å bli fengslet, men mistet sin stilling og ble henvist til å arbeide på et kollektivbruk.I 1988 var Kelam med på å etablere Det estiske nasjonale uavhengighetspartiet, ERSP, et nasjonalistisk, russiskfiendtlig og antikommunistisk parti. Ettersom han kritiserte Folkefronten for deres omfavnelse av gammelkommunister og ettergivenhet for den sovjetiske perestrojkapolitikken, ble han betraktet som svært ytterliggående. Da selvstendighetskreftene gikk sammen om å velge et grasrotparlament, Den estiske kongressen, i 1990, lyktes Kelam å bli valgt til formann i kongressens utøvende organ, Den estiske komiteen. Han utfordret legitimiteten til de gamle sovjetiske statsorganene.Ved de første frie valgene i Estland i 1992 ble Kelam valgt inn i Riigikogu. Selv om ERSP ikke fikk mer enn 7 % av stemmene, ble Kelam Riigikogus visepresident, noe han var frem til 2003. Han sørget også for at ERSP gikk sammen med kristendemokratene i Riigikogu og dannet Fedrelandsunionen i 1995. Tunne Kelam var leder i Fedrelandsunionen fra 2002 til 2005.


== Referanser ==


== Eksterne lenker ==
(en) Tunne Kelam – kategori av bilder, video eller lyd på Commons
Altia

Altia Oyj er en finsk produsent og distributør av brennevin. Altia ble grunnlagt i 1999 ved utskillelse fra Alkos produksjons- og importvirksomheter. Altia har virksomhet i Finland, Sverige, Norge, Danmark, Estland og Latvia, og produksjonsanlegg i Koskenkorva og Rajamäki i Finland, i Tabasalu i Estland og i Svendborg i Danmark.
Altia hadde i 2011 en omsetning på 525 millioner euro og 1178 ansatte.


== Historie ==


=== Finsk virksomhet før Altia ===
Sprit- og gjærfabrikken i Rajamäki startet i 1888, og begynte å produsere ulike alkoholholdige drikker i 1932. Koskenkorva-varemerket tilkom i 1953.


=== Altia-tiden ===
I 1999 ble Altia stiftet ved at produksjons- og importvirksomhetene ble skilt ut fra Alko. I 2005 gikk Altia sammen med Scandinavian Beverage Group. Ytterligere selskapsoppkjøp i Latvia og Danmark skjedde i 2006–2007. I 2010 ble det kjøpt et antall svenske varemerker fra Pernod Ricard med opprinnelse i svenske Vin & Sprit, som Pernod Ricard hadde kjøpt i 2007. I kjøpet inngikk blant annet Blossa glögg, Explorer Vodka og brennevinsslagene O.P. Anderson Aquavit og Skåne Akvavit.


== Referanser ==


== Eksterne lenker ==
Offisielt nettsted
Cecilie Arentz-Hansen

Cecilie Arentz-Hansen (født 1963 i Kristiansund) er en norsk lege, gründer og sakprosaforfatter. Hun studerte medisin i Bonn og Lübeck og ble cand. med. i 1989, spesialist i allmennmedisin i 2007 og spesialist i psykiatri i 2013. Hun har både vært privatpraktiserende lege og arbeidet ved flere sykehus. Siden 2015 er hun ansatt som overlege og enhetsleder ved Oslo universitetssykehus.
Arentz-Hansen har gjennom artikler og bøker formidlet medisinsk kunnskap til fagfolk og til publikum i alle aldre. Legevakthåndboken er blitt et refereanseverk for norske leger siden den første utgaven kom i 1993.Sammen med Kåre Moen skrev hun boka Lommelegen, og forfatterne og Universitetsforlaget grunnla Lommelegen AS i 1999. Selskapet bygget opp nettstedet lommelegen.no, som ble solgt til Aller Internett AS i 2006. Lommelegen.no var tidlig ute med helseinformasjon på Internett, og er et mye brukt nettsted med svartjeneste og artikler om sykdom og helse.Med boken Kvinder med Begavelse for Lægevirksomhed (Cappelen Damm, 2018) har hun dokumentert historien til de første kvinnelige legene i Norge. Boken har fått oppmerksomhet fordi den dekker en hittil ukjent del av norsk historie. Den ble nominert til Kritikerprisen for beste sakprosabok 2018.


== Bibliografi ==
Legevakthåndboken (sammen med Kåre Moen), Universitetsforlaget, 1993. Senere nye og utvidede utgaver hos Gyldendal Norsk Forlag. Oversatt til svensk (Jourhandboken, Studentlitteratur, 2012).Gjør noe, da! En førstehjelpsbok for ungdomskolen (sammen med Mads Gilbert og Kåre Moen). Sosial- og helsedepartementet, 1997.Lommelegen (sammen med Kåre Moen), Universitetsforlaget, 1998.Kan røde hunder få ørebetennelse? Familiens bok om sykdommer (sammen med Vigdis Hjorth). J. W. Cappelens Forlag, 1999. Oversatt til svensk (Läkarboken för hela familjen, Bonnier Carlsen Bokförlag, 2000).«Kvinder med Begavelse for Lægevirksomhed». Norges første kvinnelige leger, og tiden de virket i. Cappelen Damm, 2018.


== Referanser ==


== Eksterne lenker ==
Forfatteromtale Norsk ForfattersentrumForfatteromtale Cappelen Damm
Petersborgplassen (Oslo)

Petersborgplassen er en plass i Tidemandsbyen på Ensjø i bydel Gamle Oslo. Den har navn etter og ligger foran eiendommen Petersborg, som har adresse Ensjøveien 12C. Huset ligger imidlertid på østsiden av Sigurd Hoels vei, flere titalls meter fra Ensjøveien. Navnet ble vedtatt i 2011, men opparbeidingen av området gikk over flere år etter det.


== Referanser ==


== Eksterne lenker ==
Oslo byleksikon
Kongepokalvinnere i vannski

Hans Majestet Kongens Pokal i vannski har blitt delt ut i forbindelse med norgesmesterskapet på vannski siden 1980.
Kongepokalen går til den utøveren som har den internasjonalt sett beste prestasjonen i NM.


== Kongepokalvinnere ==


== Kilder ==
Tom A. Schanke, red. (2012). Norsk Idrettsleksikon – Toppidrett i 150 år (norsk). 4. Norge: Tom A. Schankes Forlag. s. 196. ISBN 978-82-303-2060-0. 
Norges Vannski- og Wakeboard Forbund: Kongepokalvinnere
Elgin Gates

Elgin T. Gates (født 7. november 1933 Wyoming, død 16. november 1988 i Idaho Falls) var en amerikansk jeger, eventyrer, forfatter og våpen- og ammunisjonstekniker. Han var ansvarlig for å foreslå og å teste «super magnum»-patronfamilien på 1970-tallet i samarbeid med Dan Wesson. Gates var lenge presidenten i International Handgun Metallic Silhouette Association. Under Gates sin tid som leder publiserte IHMSA et nyhetsbrev kalt The Silhouette hvor blant andre John Taffin bidrog.


== Referanser ==
James Martin (jesuitt)

James J. Martin (født 29.  desember 1960  i Plymouth Meeting i Pennsylvania i USA) er en amerikansk katolsk prest tilhørende jesuittordenen. Han er forfatter og journalist for det amerikanske katolske tidsskriftet America. Han har publisert et knapt dusin bøker som behandler forskjellige religiøse emner, ofte til stor del ut fra egne erfaringer. Et par er av de amerikanske forlagene blitt betegnet som bestselgere, blant annet hans bok om ignatiansk spiritualitet. 
Innen Martin i 1988 gikk inn i jesuittordenen arbeidet han i seks år som økonom hos General Electric. Han ble prestviet i 1999. Mellom 2007 og 2014 medvirket Martin i et halvt dusin avsnitt av TV-programmet The Colbert Report.


== Bibliografi ==
1999 - This Our Exile: A Spiritual Journey with the Refugees of East Africa
2000 - In Good Company: The Fast Track from the Corporate World to Poverty, Chastity and Obedience
2002 - Searching for God at Ground Zero
2006 - Becoming Who You Are: Insights on the True Self from Thomas Merton and Other Saints
2006 - My Life with the Saints
2006 - Lourdes Diary: Seven Days at the Grotto of Massabieille
2007 - A Jesuit Off-Broadway: Center Stage with Jesus, Judas, and Life's Big Questions
2010 - The Jesuit Guide to (Almost) Everything: A Spirituality for Real Life. På svensk som Söka och finna Gud i allt, 2014
2011 - Between Heaven and Mirth: Why Joy, Humor and Laughter are at the Heart of the Spiritual Life
2014 - Jesus: A Pilgrimage


== Referanser ==


== Kilder ==
Biografi på tidskriften Americas webbplats


== Eksterne lenker ==
James Martins blogg på America Magazine
Guitars (album)

Guitars er det 19. albumet fra Mike Oldfield, utgitt i 1999 av WEA. Albumets konsept var å kun benytte gitarlignende instrumenter.


== Bakgrunn ==
Oldfield spiller all musikken på albumet, og bruker bare gitarer av forskjellige typer. Den mest bemerkelsesverdige bruken er den med hans Roland MIDI-utstyrte gitarer, som han bruker til å få frem tromme-sampler og lage strykerlignende musikk. «Four Winds» er et firedelts verk, hvis seksjoner er musikalske portretter av de fire kompasspunktene (Nord, Sør, Øst og Vest).


== Sporliste ==


=== Side en ===
«Muse» – 2:12
«Cochise» – 5:15
«Embers» – 3:51
«Summit Day» – 3:46
«Out of Sight» – 3:48
«B. Blues» – 4:30


=== Side to ===
«Four Winds» – 9:32
«Enigmatism» – 3:32
«Out of Mind» – 3:46
«From the Ashes» – 2:28


== Plateomslag ==
Plateomslaget har et bilde av Oldfield omgitt av noen av gitarene hans, som han brukte på albumet. Fra den klassiske (spanske akustiske) gitaren øverst (og litt til høyre) som går med klokken, er gitarene som følger:

José Ramírez klassisk gitar
Fender Stratocaster, salmon pink (1962)
Martin O-45 Parlour Guitar
PRS Custom 24 med Roland synth-pickup
Fender Stratocaster, sunburst (1972)
PRS Custom 24
José Ramirez Flamencogitar
Wal 4 strengers bassgitar
PRS McCarty Thinline
Foto: Andy Earl


== Salgstall ==


== Eksterne lenker ==
(en) Guitars (album) på Discogs 
(en) Guitars (album) på MusicBrainz
Transeuropeiske nett

Transeuropeiske nett (TEN) er et overordnet politikkområde i EU, med rettslig grunnlag i Traktaten om Den europeiske unions virkemåte artikkel 170-172. Formålet er å skape en moderne og effektiv infrastruktur, som skal forbinde de europeiske regionene og nasjonale nett. TEN anses avgjørende for et velfungerende indre marked i EU og for sysselsettingen, fordi de sørger for fri bevegelighet av varer, personer og tjenester.Unionen skal bidra til å opprette og utvikle transeuropeiske nett på tre områder:

Transeuropeiske transportnett (TEN-T), som dekker veitransport og kombinert transport, vannveier og havner samt det europeiske nett for høyhastighetstog. TEN-T ble innlemmet i EØS-avtalen i 2015.
Transeuropeiske energinett (TEN-E), som dekker elektrisitets- og naturgassektorene. De er med på å opprette det indre marked for energi og bidrar til forsyningssikkerhet.
Transeuropeiske telekommunikasjonsnett (eTEN), som har som formål å gjennomføre transeuropeiske e-tjenester i offentlighetens interesse: e-læring, e-forvaltning osv.I januar 2014 ble Connecting Europe Facility (CEF) lansert, som er et fond for perioden 2014-2020. CEF, som har et budsjett på 33 milliarder euro, har som formål å stimulere investeringer i TEN og skaffe midler fra både private og offentlige sektorer.


== Referanser ==
BinckBank Tour 2020

BinckBank Tour 2020 var den 16. utgaven av sykkelrittet BinckBank Tour.  Rittet skulle opprinnelig arrangeres 31. august til 6. september, men ble forkortet og utsatt til fra 29. september til 3. oktober.
Etter den første etappen kom beskjeden om at det ville bli endringer på grunn av korona-restriksjoner i Nederland. Andre etappe ble avlyst. Tredje etappe som skulle starte i Philippine i Nederland fikk i stedet start fra målbyen, og fjerde etappe som skulle gå fra Riemst til Sittard-Geleen i Nederland ble omgjort til en tempoetappe i Riemst.Mathieu van der Poel vant sammenlagt.


== Lag og ryttere ==


== Etappene ==


=== 1. etappe ===


=== 2. etappe ===


=== 3. etappe ===


=== 4. etappe ===


=== 5. etappe ===


== Resultater ==


== Referanser ==


== Eksterne lenker ==
Offisielt nettsted 
(en) BinckBank Tour 2020 - ProCyclingStats
Tariq Lamptey

Tariq Kwame Nii-Lante Lamptey (født 30. september 2000) er en engelsk-ghanesisk fotballspiller som spiller for Brighton & Hove Albion FC.


== Landslaget ==
Han ble tatt ut i Ghanas tropp til VM i fotball 2022 i Qatar.


== Referanser ==


== Eksterne lenker ==
(fr) Tariq Lamptey – LÉquipe 
(en) Tariq Lamptey – Transfermarkt 
(en) Tariq Lamptey – national-football-teams.com 
(en) Tariq Lamptey – WorldFootball.net 
(en) Tariq Lamptey – Soccerbase.com 
(en) Tariq Lamptey – FootballDatabase.eu 
(en) Tariq Lamptey – Soccerway 
(en) Tariq Lamptey – FBref
Jens Thaulow

Jens Gram Thaulow (født 25. november 1777 i Kristiansand, død 18. mai 1862 på Velo i Jevnaker) var en norsk embetsmann og stortingsrepresentant.


== Liv ==
Han var sønn av rådstueskriver Henrik Arnold Thaulow og Jacobine Chrystie. Gjennom sin søster Alette var han onkel til Henrik og Camilla Wergeland, mens en annen søster, Henriette, var gift med Benoni Aubert. Selv var han gift med Petronelle (Petra) Cathrine Juell (1791–1863).
Etter å ha tatt dansk juridisk eksamen i 1797 ble han justissekretær i Kristiansand året etter, før han i 1805 ble ansatt som fullmektig i Rentekammeret. I 1808 ble han utnevnt til sorenskriver i Hadeland og Land. Han beholdt denne stillingen helt til 1860, med bolig på gården Velo. Thaulows gård skal ha vært det mest selskapelige huset i embetsmannskretsene i distriktet. Hver første nyttårsdag holdt han årvisst ball på gården. Hans 50 års jubileum som sorenskriver ble feiret med hundre gjester, blant andre Ole Bull. Siden ekteparet Thaulow var barnløse, innbød de ofte yngre slektninger fra Thaulow-, Aubert- og Wergeland-familiene på besøk i feriene. Den unge grandnevøen Ludvig Aubert har skildret flere besøk på Velo i sine dagbøker fra 1850-årene.
Henrik Wergeland feiret jul hos sin onkel Thaulow på Velo i 1832. Det var Thaulow som gjorde Wergeland oppmerksom på felespilleren Anders Larsen Langbraaten, kjent som «Wergelandsgutten».Blant Thaulows fullmektiger var den senere amtmannen i Kristians amt Hans Meinich.
Thaulow var representant fra Kristians amt på Stortinget 1827–28, hvor han var medlem i justiskomiteen. Han var også medlem av deputasjonen til Stockholm i 1828.


== Utmerkelser ==
Thaulow ble utnevnt til ridder av St. Olavs Orden i 1848. Han var også ridder av Vasaordenen.


== Referanser ==


== Litteratur ==
Kongelige norske Sankt Olavs orden 1847-1947. Grøndahl. 1947.
Prva HNL 2020–2021

Prva HNL 2020–2021, var den 30 sesongen av Prva HNL. Sesongen begynte 14. august 2020 og avsluttet 22. mai 2021. Regjerende mestere Dinamo Zagreb forsvarte tittelen og vant sitt 22 seriemesterskap.
.


== Tabell ==


== Klubbinfo ==

1 Lokomotiva spiller hjemmekamp på Kranjčevićeva Stadion da deres egen bane ikke klarte å få lisens for fotball på toppnivå. Stadionet er opprinnelig hjemmebanen til NK Zagreb på tredje nivå.


== Resultattabell ==
Hvert lag spiller hjemme og borte mot hvert annet lag i ligaen to ganger, til sammen 36 kamper hver spilt.


=== Kamp 1–18 ===


=== Kamp 19–36 ===


== Referanser ==
Renault Espace F1

Renault Espace F1 er en fireseters prototype-bil utviklet av Renault og Matra som består av et karbonfiber-karosseri basert på Renault Espace J63 og en Formel 1-motor og understell. Bilen ble presentert på Paris Motor Show i 1994 i anledning tiårsjubileumet til Renault Espace.


== Ytelse ==
Renault RS5 V10-motoren på 3.5 liter er midtmontert, yter 610 kW (820 hk), har 40 ventiler og er samme motor som er brukt i Williams-Renault FW15C fra 1993. Girkassen er en 6-trinns halvautomatisk Williams TG3, som også stammer fra Williams-Renault FW15C-bilen.Espace F1 aksellerer fra 0–100 km/t på 2.8 sekunder, og fra 0–200 km/ på 6.9 sekunder. Toppfarten er på 312 km/t. Bremseevnen er enda mer imponerende, og ved hjelp av karbon-keramiske bremser kan bilen først akselerere fra 0–270 km/t og deretter bremse til full stans på til sammen 600 meter. Alternativt kan bilen bremse fra 300 km/t til 70 km/t på bare 80 meter.


== Produksjon ==
Det har blitt produsert to eksemplarer av Espace F1:

Den første utgaven står på Matra-museet (Espace Automobiles Matra) i Romorantin, Frankrike. Dette er denne bilen som har blitt brukt til demonstrasjon på bane. Luftinntaket er større, og det kan sees at karosseriet er montert med klips.
Den andre utgaven står i en Renault-samling i Flins, og har bare stått til utstilling.


== Referanser ==
Superligaen (Hellas) 2020–2021

Superligaen 2020–2021 var den 85 sesongen av Superligaen, den øverste divisjonen i gresk fotball. Sesongen begynte 11. september 2020. Regjerende mestere Olympiakos forsvarte tittelen og vant sitt 46 seriemesterskap.


== Klubbinfo ==


== Ordinær sesong ==


=== Tabell ===


=== Resultattabell ===


== Mesterskaps sluttspill ==


=== Tabell ===


=== Resultattabell ===


== Nedrykks sluttspill ==


=== Tabell ===


=== Resultattabell ===


== Kvalifisering til Superligaen 2021–2022 ==

Panetolikos beholdt plassen i Superligaen med 2–2 sammenlagt og vant på bortemål.


== Referanser ==